آمریکا باشقان کؤمکچی‌سی مایک پنس، 2020ده باشقانی نامیزدلیگینه حاضیرلاندیغی یولون‌داکی سؤز-صحبت‌لرین "آخماقجا" اولدوغونو سؤیله‌دی.
آمریکان نیویورک تایمز (نیت) قزئتی شنبه گونو بعضی جمهورتچیلرین، آمریکا پرزیدنتی دونالد ترامپین یئنی‌دن نامیزد اولمایاجاغی وارساییمییلا 2020 پرزیدنت سئچیم‌لری اوچون ایندی‌دن بیر "کؤلگه کامپانیا" باشلاتدیق‌لارینی یازمیشدی.
قزئت، بیر چوخ فرق‌لی قایناغا ایستیناد ائده‌رک، پنس‌ین، "ترامپ نامیزد اولماز ایسه نامیزد اولماغی پلانلاشدیردیغینی" ایشاره ائتدیگینی ده قید ائتمیشدی.
پنس ایسه بو ادعا‌لاری "اوتانج وئریجی و حقارت ائدیجی" گؤردوغونو، بونون رهبرلیگی بؤلمه‌یه ایستیقامت‌لی بیر جهد اولدوغونو سؤیله‌دی.
آمریکان نیویورک تایمز، ترامپین سئچیم کامپانیاسیندا روسیا ایله امکداش‌لیق ائدیلمیش اولماسی احتیمالییلا علاقه‌دار سوروشدورما دا داخیل آغ ائو ایچین‌دکی چالخانتی‌لارین، بعضی جمهوریتچی‌لر، رهبرلیک هله بیرینجی ایلینی دولدورما‌دان "داها اوّل نومونه‌سی یاشانمامیش بیر شکیلده" ارکن‌دن حرکته کئچمه‌یه یؤنلتدیگینی یازمیشدی.
خبرده باشقان کؤمکچی‌سی پنس‌ین "موستقیل بیر گوج مرکزی" یاراتدیغی و فون توپلاما مقصدلی بیر قروپ میدانا گتیردیگی دا یازیلمیشدی.
پنس بو خبرله علاقه‌دار آچیقلاماسیندا،
"بو ادعا‌لار تامامیله گئرچک خاریجی‌دیر. منیمله علاقه‌دار نه جور یالان خبرلر یاییلسا یاییلسین، بوتون قروپونون پرزیدنتین پروقرامینی تطبیق ائتمه‌یه و اونو 2020-جی ایلده یئنی‌دن سئچدیرمه مرکزلی اولا‌راق ایشی داوام ائتدیره‌جک. بونون عکسینه هر جور ادعا گولونج و عبثدیر." دئدی.
آمریکا پرزیدنتی دونالد ترامپین اوست سویه مصلحتچی‌لرین‌دن کلیان کونوئی ده آمریکان نیویورک تایمزین خبرینی "تام بیر اویدورما" دئیه‌رک یالانلادی.
آمریکان نیویورک تایمز آدینا دانیشان بیر مسئول ایسه خبرین آرخاسیندا دوردو و،
"یازدیق‌لاریمیزین دوغرولوغون‌دان امینیک و خبر اؤز دوغرولوغونو ثبوت ائتمه‌یه داوام ائده‌جک" دئیه دانیشدی.
